મુંબઈ: રવિવારથી શરુ થયેલો વરસાદ સતત ત્રીજા દિવસે પણ અટકવાનું નામ નથી લઈ રહ્યો. ભારે વરસાદને કારણે મુંબઈગરાઓની સ્થિતિ કફોડી બની છે. રસ્તાઓ પર નદીઓની માફક પાણી વહી રહ્યા છે, અને નીચાણવાળા વિસ્તારો તો જાણે બેટમાં ફેરવાઈ ગયા છે. અમદાવાદ-મુંબઈ વચ્ચેનો રેલવે વ્યવહાર પણ પ્રભાવિત થયો છે, અને અનેક ટ્રેનોના રુટ ટૂંકાવાયા છે. મુંબઈની સ્કૂલ-કોલેજોમાં પણ રજા જાહેર કરી દેવાઈ છે, અને ઓફિસોમાં પણ લોકોની ઓછી હાજરી જોવા મળી રહી છે. શહેરમાં હજુ શુક્રવાર સુધી વરસાદનું જોર રહેશે તેવી હવામાન ખાતાની આગાહી છે. આગળ જુઓ મુંબઈમાં મેઘરાજાએ કરેલા તાંડવની 65 તસવીરો.